CELEX: 62017TN0088
Language: fi
Date: 2017-02-13 00:00:00
Title: Asia T-88/17: Kanne 13.2.2017 – Espanja v. komissio

27.3.2017   
            
            
               FI
            
            
               Euroopan unionin virallinen lehti
            
            
               C 95/25
            
         Kanne 13.2.2017 – Espanja v. komissio
   (Asia T-88/17)
   (2017/C 095/33)
   Oikeudenkäyntikieli: espanja
   
      Asianosaiset
   
   
      Kantaja: Espanjan kuningaskunta (asiamiehet: M. Sampol Pucurull ja M. García-Valdecasas Dorrego)
   
      Vastaaja: Euroopan komissio
   
      Vaatimukset
   
   Kantaja vaatii yleistä tuomioistuinta
   
               —
            
            
               kumoamaan Euroopan maaseudun kehittämisen maatalousrahastosta (maaseuturahastosta) rahoitettaviin menoihin liittyvien jäsenvaltioiden maksajavirastojen tilien tarkastamisesta ja hyväksymisestä maaseuturahaston ohjelmakauden 2007–2013 viimeisen täytäntöönpanovuoden (16 päivän lokakuuta 2014 ja 31 päivän joulukuuta 2015 välisen ajanjakson) osalta 30.11.2016 annetun komission täytäntöönpanopäätöksen (EU) 2016/2113 Extremaduran maksajavirastoa koskevilta osin eli siltä osin kuin kyseiselle virastolle ei korvata 5 364 682,52 euron suuruista määrää
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20.9.2005 annetun neuvoston asetuksen (EY) N:o 1698/2005 (EUVL 2005, L 277, s. 1), sellaisena kuin se on muutettuna 25.5.2009 annetulla neuvoston asetuksella N:o 473/2009 (EUVL 2009, L 144, s. 3), 69 artiklan rikkomiseen siltä osin kuin kyseisessä täytäntöönpanopäätöksessä tilien tarkastamisen ja hyväksymisen yhteydessä maaseuturahaston ohjelmakauden 2007–2013 viimeisen täytäntöönpanovuoden osalta ei hyväksytä vähennettäväksi 5 364 682,52 euron määrää (määrä, jota ei voida käyttää uudelleen).
            
         
               2)
            
            
               Toinen kanneperuste, joka perustuu vaihtoehtoisesti siihen, että siinä tapauksessa, että yleinen tuomioistuin katsoo, ettei kyse ole asetuksen N:o 1698/2005 69 artiklan rikkomisesta, kyse on vastaajan mielivaltaisesta toimesta, joka ylittää vastaajan harkintavallan rajat ja myös loukataan luottamuksensuojan periaatetta.